Case ID: 1082608
Sentence 57: Beləliklə apelyasiya instansiyası məhkəməsində keçirilmiş 2 məhkəmə proseslərinin heç birində iddiaçının nümayəndəsi iştirak edə bilməmiş, apelyasiya instansiyası məhkəməsi tərəfindən dindirilməmiş, iş üzrə izahat verməmiş, dəlillərin müzakirəsində iştirak etməmiş, müvafiq sənədləri təqdim edə bilməmişdir ki, bu da məhkəmə kollegiyası tərəfindən Mülki Prosessual Məcəllənin 9-cu maddəsinin pozuntusu kimi qiymətləndirilir.Hazırkı işin apelyasiya instansiyası məhkəməsinə 14 iyun 2019-cu il tarixdə daxil olduğunu, iddiaçının keçirilmiş hər iki məhkəmə iclasında iştirak etmədiyini, işə baxılmasının prosessual müddətinin isə 14 sentyabr 2019-cu il tarixdə bitdiyini (Mülki Prosessual Məcəllənin 368.3-cü maddəsi) nəzərə alan məhkəmə kollegiyası hesab edir ki, apelyasiya instansiyası məhkəməsi həqiqətə nail olmaq üçün, işin hərtərəfli, tam və obyektiv tədqiqinə lazımi şərait yaratmamışdır (Mülki Prosessual Məcəllənin 14.1-ci maddəsi).